

**Жалпы пайдаланудағы жолаушылар көлiгi кәсiпорындарын жекешелендiру мәселелерi**

Қазақстан Республикасы Үкiметiнiң қаулысы 1997 жылғы 23 шiлдедегi N 1151

      Жалпы пайдаланудағы жолаушылар көлiгi саласынағы жекешелендiру
процесiн аяқтаудың әлеуметтiк маңызын ескере отырып, оны аяқтау
мақсатында және "Жалпы пайдаланудағы қалалық жолаушылар көлiгiн
монополиясыздандыру туралы" Қазақстан Республикасы Үкiметiнiң 1996
жылғы 24 маусымдағы N 773
P960773\_
қаулысына сәйкес Қазақстан
Республикасының Үкiметi қаулы етедi:
  
      Қазақстан Республикасы Қаржы министрлiгiнiң Мемлекеттiк мүлiк пен
активтердi басқару департаментi қолданылып жүрген заңдарда белгiленген
тәртiппен:
  
      бiр ай мерзiм iшiнде жалпы пайдаланудағы қалалық жолаушылар
көлiгi кәсiпорындарын акционерлеу жөнiнде қажеттi ұйымдастырушылық
шаралар қабылдасын;
  
      үш ай мерзiм iшiнде жалпы пайдаланудағы қалалық жолаушылар көлiгi
кәсiпорындарының негiзiнде құрылған акционерлiк қоғамдар акциялары
мемлекеттiк пакетiнiң 90 процентiне дейiнгiсiн Қазақстан Республикасы
Қаржы министрлiгiнiң Жекешелендiру жөнiндегi департаментiне

белгiленген тәртiппен сату үшiн берсiн;
жоғарыда аталған акционерлiк қоғамдар акциялары мемлекеттiк
пакетiнiң қалған бөлiгiн (10 және одан көп процент) осы акционерлiк
қоғамдарға сенiмдi басқаруға берсiн.
Қазақстан Республикасының
Премьер-Министрiнiң
бiрiншi орынбасары

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК